കൊവിഡ് മുന്നണിപ്പോരാളി ആശയുടെ വിയോഗം അനുശോചിച്ച് ആരോഗ്യമന്ത്രി തിരുവനന്തപുരം: കോവിഡ് മുന്നണി പോരാളിയായിരുന്ന ആശയുടെ വിയോഗത്തില് അനുശോചനം അറിയിച്ച് ആരോഗ്യമന്ത്രി വീണാ ജോര്ജ്.ബാലരാമപുരം വില്ലിക്കുളം തലയല് മേലെത്തട്ട് വീട്ടില് എസ്.ആര്. ആശയുടെ24 വേര്പാടിലാണ് ആശയുടെ വീട്ടുകാരെ ഫോണില് വിളിച്ചാണ് ആരോഗ്യ വകുപ്പിന്റെ അനുശോചനം അറിയിച്ചത്. കോവിഡ് പ്രതിരോധ പ്രവര്ത്തനങ്ങളില് സജീവമായിരുന്ന ആശയുടെ വേര്പാട് വേദനാജനകമാണ്. കോവിഡ് ആദ്യതരംഗം മുതല് പോസിറ്റീവ് ആയവരെ ആശുപത്രികളില് എത്തിക്കുന്നതിനും അവര്ക്ക് മരുന്നും മറ്റ് സാധനങ്ങളും എത്തിക്കുന്നതിനും ആശ മുന്നില് നിന്നിരുന്നു. സംസ്കാരച്ചടങ്ങുകളില് നേരിട്ട് പങ്കെടുത്തിരുന്ന ആശ പഞ്ചായത്തിലെ റാപ്പിഡ് റെസ്പോണ്സ് ടീം അംഗവും സമൂഹ അടുക്കളയിലെ സ്ഥിര സാന്നിധ്യവുമായിരുന്നു. അവസാനവര്ഷ എല്.എല്.ബി. വിദ്യാര്ത്ഥിയായ ആശ പഠനത്തോടൊപ്പമാണ് കോവിഡ് പ്രതിരോധ പ്രവര്ത്തനങ്ങളിലും പങ്കുചേര്ന്നത്. ആശയുടെ കുടുംബത്തിന്റെ വേദനയില് പങ്കുചേരുന്നതായും മന്ത്രി അറിയിച്ചു. The post കൊവിഡ് മുന്നണിപ്പോരാളി ആശയുടെ വിയോഗം അനുശോചിച്ച് ആരോഗ്യമന്ത്രി appeared first on Pravasishabdam.